Murder

Murder (dihurufbesarkan sebagai MURDER) merupakan album studio keempat oleh kumpulan rock Malaysia, Seven Collar T-Shirt, dikeluarkan pada 16 Disember 2018 oleh Laguna Music. Ia merupakan album studio pertama mereka dalam tempoh 9 tahun sejak kali terakhir muncul dengan album ketiga, The Great Battle pada 2009. Pada asalnya, album ini sepatutnya dikeluarkan pada April 2018, bagaimanapun, ia dikeluarkan secara rasmi pada Disember 2018.

Penerbitan
Album ini menjadi album studio pertama mereka yang dikeluarkan dalam tempoh 9 tahun. Rakaman album Murder mengambil masa lima tahun untuk disiapkan, sepanjang tempoh itu, SevenCollar T-Shirt melancarkan lagu "Ordinary Life", yang mana lagu tersebut dikeluarkan sebagai single promosi, hampir lima tahun sebelum album itu dikeluarkan. Bagaimanapun, ia digugurkan dari senarai runut terakhir Murder.

Menurut vokalis dan gitaris, Saiful Ridzuan: "Kami berbangga menulis dan menerbitkan album 10-lagu penuh yang semakin berkurangan dalam industri muzik tempatan pada masa kini,". Karya seni untuk album ini dihasilkan oleh Adib Azfar. Roslan Aziz yang sebelum ini menjadi pengadun untuk album Drones (2004), menjadi pengadun untuk album ini. Rakaman album ini siap sepenuhnya pada April 2018. Album ini ditujukan khas kepada pengasas bersama Laguna Music, Jeremy Little yang meninggal dunia pada 2014, iaitu empat tahun sebelum Murder dikeluarkan.

Keluaran dan sambutan
Murder dikeluarkan pada 16 Disember 2018. Dua lagu di dalam album ini dikeluarkan sebagai single–"Lines" dan "Black Rain", majlis pelancaran album ini diadakan di The Bee, Publika dengan salinan album Murder dan poster yang ditandatangani serta pelekat edisi terhad. Kemeja t dan beg galas edisi terhad juga dijual semasa pelancaran.

Menurut Zin Ahmadi dalam ulasan retrospektif beliau untuk Awful Track Record, "Murder ialah sebuah album yang mempunyai banyak janji konseptual".

Senarai runut

Sejarah keluaran

Tenaga kerja
Diperoleh dari catatan media album:

Ahli kumpulan
 Saiful Ridzuan - vokal, gitar
 Muhammad - gitar 
 Keng Lee - bes
 Adil Halim - dram, genderang

Pemuzik tambahan
 Jason Voo - papan kekunci
 Heartbeat Drumsticks

Penerbitan
 Jeffrey Little - penerbit, suntingan instrumen, pengaturcaraan, jurutera
 Seven Collar T-Shirt - penerbit bersama
 Jeffrey Little di Greenhouse Studio, Ampang, Selangor, Malaysia - rakaman
 Saiful Ridzuan - pembantu jurutera, penerbitan
 Roslan Aziz - pengadun
 John Webber - mastering
 Adib Azfar - pereka kulit album
 Shafiq Khairy - fotografi

Rujukan

Album 2018
Album Malaysia tahun 2018
Album Seven Collar T-Shirt